b'\n_START_ARTICLE_\nNils Mui\xc5\xbenieks\n_START_PARAGRAPH_\nNils Mui\xc5\xbenieks (s\xc3\xbcndinud 31. jaanuaril 1964 Los Angeleses) on L\xc3\xa4ti politoloog ja inim\xc3\xb5igusaktivist, alates 2012. aastast Euroopa inim\xc3\xb5igustevolinik._NEWLINE_Mui\xc5\xbenieks s\xc3\xbcndis l\xc3\xa4ti p\xc3\xb5genike perekonnas. Ta \xc3\xb5ppis Princetoni ja Berkeley \xc3\x9clikoolis politoloogiat. Tema doktoriv\xc3\xa4itekirja pealkiri oli "The Baltic popular movements and the disintegration of the Soviet Union"._NEWLINE_1994\xe2\x80\x932002 oli ta L\xc3\xa4ti inim\xc3\xb5iguste ja rahvusuuringute keskuse direktor. 2002\xe2\x80\x932004 oli ta L\xc3\xa4ti integratsiooniminister. 2004 kandideeris ta L\xc3\xa4ti Esimese Partei nimekirjas Euroopa Parlamenti. Seej\xc3\xa4rel t\xc3\xb6\xc3\xb6tas ta Euroopa Rassismi ja Sallimatuse Vastase Komisjoni liikme (2005\xe2\x80\x932010) ja esimehena (2010\xe2\x80\x932012). Jaanuaris 2012 valiti ta Euroopa Komisjoni inim\xc3\xb5igustevoliniku kohale ning ta asus ametisse 1. aprillil.\n_START_SECTION_\nIsiklikku\n_START_PARAGRAPH_\nNils Mui\xc5\xbenieks on abielus, tal on kaks t\xc3\xbctart._NEWLINE_Ta r\xc3\xa4\xc3\xa4gib emakeelena nii l\xc3\xa4ti kui ka inglise keelt.'